钦定古今图书集成/明伦汇编/官常典/第756卷 > 孙从度
## 钦定古今图书集成/明伦汇编/官常典/第756卷 > 孙从度

按《保定府志》：“从度，字泰器，清苑人。天启戊辰进士，累
拜国子祭酒。崇祯甲申三月，从度病笃。京师陷，不知
也。户部郎余尚春从度甲戌分校所取士，青衣毡笠
至床前，告以国变，从度不食者已十日，奄奄仅一息。
属闻之，崛然起，拊床大哭。尚春徐请所自处，从度瞋
目曰：‘一死尔’！未几，贼帅入其第，临榻与语，从度面墙”
不应。贼帅数询之，从度忽斥之曰：“贼亦人尔，直入我
室，蔑礼至此！”取床头铁如意击之，中臂。贼帅大怒，舁
至伪将军刘宗敏所，趣害之。宗敏曰：“若直顷刻死尔
尚欲杀之耶？”令舁去。从度归，促仆丛柴于牖，命焚之仆不应。从度忿甚，恸哭，绝粒三日死。妻刘氏，亦投井
死。